JY LEES NOU Kaas-asempies
Ek het grootgeword met die gesegde “Is die vliegtuig al oor?” Tannie Bertie was bekend vir haar kaas-asempies - soos sy dit genoem het. Wanneer die vliegtuig uiteindelik “oor” is, het die drankies uitgekom en daarmee saam die kaas-asempies. Ek maak die anderdag kaas-asempies by die huis en die eerste ding wat my kinders sê, is dat dit iets lekkers is om skool toe te vat. Nie ’n slegte idee nie ... Gebruik weer eens botter en nie margarien nie.
1 koppie (250 ml) botter (laat die botter sag word buite die yskas)
Dis een van die heel maklikste resepte. Jy meng letterlik alles - maak die hele spulletjie sommer met jou hande aan. Maak toe met kleefplastiek en laat rus vir sowat ’n halfuur in die yskas. Verhit die oond tot 180 °C. Maak klein balletjies en plaas op gesmeerde bakplaat. Druk plat met ’n vurk. Bak die kaas-asempies op die middelrak vir ongeveer 12 tot 15 minute. Hou maar dop tot hulle mooi goudbruin is. Laat eers afkoel op die bakplaat voordat jy proe.
Sit dié happies voor met ligte chardonnay, soos dié van Durbanville Hills. Sauvignon Blanc in die opopgesmukte Roberson-wynkelderstyl of Perdeberg Chenin Blanc spoel ook alles af. Ligte rooies soos Beyerskoof Pinotage of Graham Beck Pinno is ook nommerpas.